3 POSĖDIS

**SPRENDIMAS**

**DĖL KAUNO RAJONO SAVIVALDYBĖS BENDRUOMENĖS SVEIKATOS TARYBOS VEIKLOS IR SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠŲ PANAUDOJIMO 2022 M. ATASKAITŲ PATVIRTINIMO**

2023 m. gegužės 25 d. Nr. TS-240

Kaunas

Vadovaudamasi Lietuvos Respublikos vietos savivaldos įstatymo 15 straipsnio   
4 dalimi, Lietuvos Respublikos sveikatos sistemos įstatymo 63 straipsnio 1 dalies 5 punktu ir Kauno rajono savivaldybės bendruomenės sveikatos tarybos nuostatų, patvirtintų Kauno rajono savivaldybės 2011 m. birželio 2 d. sprendimu Nr. TS-75 „Dėl Kauno rajono savivaldybės bendruomenės sveikatos tarybos nuostatų tvirtinimo“, 9.8 papunkčiu, Kauno rajono savivaldybės taryba nusprendžia:

Patvirtinti:

* 1. Kauno rajono savivaldybės bendruomenės sveikatos tarybos 2022 m. veiklos ataskaitą (pridedama).
  2. Kauno rajono savivaldybės visuomenės sveikatos rėmimo specialiosios programos lėšų panaudojimo 2022 m. ataskaitą (pridedama).

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2023 m. gegužės 25 d. sprendimu Nr. TS-240

**KAUNO RAJONO SAVIVALDYBĖS BENDRUOMENĖS SVEIKATOS TARYBOS**

**2022 M. VEIKLOS ATASKAITA**

2022 m. Kauno rajono savivaldybės bendruomenės sveikatos tarybą sudarė:

Laurynas Dilys, Kauno rajono savivaldybės biudžetinės įstaigos Visuomenės sveikatos biuro direktorius (paskirtas pirmininku);

Paulius Visockas, Kauno rajono savivaldybės mero pavaduotojas;

Onutė Gervienė, Kauno rajono Šlienavos pagrindinės mokyklos direktoriaus pavaduotoja ugdymui;

Dainius Kryžanauskas, Kauno rajono savivaldybės administracijos savivaldybės gydytojas;

Skirmantas Paukštys, Jadagonių, bendruomenės centro pirmininkas;

Valdas Oniūnas, VšĮ Pakaunės pirminės sveikatos priežiūros centro direktorius;

Milda Gintilienė, Kačerginės bendruomenės centro valdybos narė;

Asta Simanauskienė, Kauno rajono savivaldybės Kultūros, švietimo ir sporto skyriaus vyriausioji specialistė;

Doc. dr. Linas Vitkus, Ringaudų bendruomenės centro narys.

2022 m. vyko du Bendruomenės sveikatos tarybos posėdžiai.

Pirmasis posėdis įvyko 2022 m. vasario 14 d. Posėdžio metu priemonių vykdytojai pristatė 2021 m. veiklų ataskaitas, įvykdytas veiklas ir panaudotas lėšas.

Antrasis posėdis įvyko 2022 m. kovo 31 d. Pagrindiniai posėdžio klausimai buvo dėl 2022 m. visuomenės sveikatos rėmimo specialiosios programos lėšų paskirstymo priemonių įgyvendinimo. Taip pat buvo pristatytas defibriliatorių plėtros žemėlapis ir nuspręsta organizuoti atskirą pasitarimą dėl moksleivių konkurso rengimo, kuriame būtų detaliau aptariamos konkurso sąlygos, įgyvendinimui reikalingos priemonės.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kauno rajono savivaldybės tarybos

2023 m. gegužės 25 d. sprendimu Nr. TS-240

**KAUNO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠŲ PANAUDOJIMO 2022 METŲ ATASKAITA**

1. **2022 METŲ PAJAMOS**

|  |  |  |
| --- | --- | --- |
| **Eil. Nr.** | **Visuomenės sveikatos rėmimo specialiosios programos planuojamų pajamų šaltiniai** | **Skirta lėšų Eur** |
| 1. | Savivaldybės biudžeto lėšos | – |
| 2. | Savivaldybės aplinkos apsaugos rėmimo specialiosios programos lėšos | 65 384,00 |
| 3. | Savanoriškos fizinių ir juridinių asmenų įmokos | – |
| 4. | Kitos lėšos | – |
| 5. | 2021 m. lėšų likutis | 12 963,79 |
| **IŠ VISO:** | | **78 347,79** |

**2022 METŲ PRIEMONIŲ / PROJEKTŲ ĮGYVENDINIMO ATASKAITA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Priemonės / projekto pavadinimas** | | **Vykdytojas** | | **Skirtos lėšos Eur** | **Panaudotos lėšos Eur** | |
| 1. ***Visuomenės sveikatos rėmimo priemonės*** | | | | | | | |
| **1.1.** | **Naujo vaikų mitybos organizavimo modelio plėtra Kauno rajono savivaldybės mokyklose** | | | | | | |
| Įsigytas inventorius ir įranga, reikalinga jaukių maitinimo erdvių kūrimui, švediško stalo diegimui, darbo vietų modernizavimui, taip pat įsigytos paslaugos skirtos maitinimą organizuojančių darbuotojų edukacijai, kvalifikacijos kėlimui, kompetencijų didinimui | | | Čekiškės Prano Dovydaičio gimnazija | | 1 200,00 | 1 200,00 | |
| Kulautuvos pagrindinė mokykla | | 1 613,63 | 1 613,63 | |
| Akademijos mokykla-darželis „Gilė“ | | 696,37 | 696,37 | |
| Kultūros švietimo ir sporto skyrius | | 4 490,00 | 4 490,00 | |
| **1.2.** | **Kauno rajono savivaldybės sveikatos iššūkis** | | | | | | |
|  | Nuo 2022 m. gegužės 16 d. iki 2022 m. birželio 16 d. Kauno rajono ugdymo įstaigų 5-12 kl. Mokiniai ir mokytojai rinko žingsnius WALK15 programėlėje. Iš viso dalyvavo 848 dalyviai. 100 daugiausiai žingsnių surinkusių moksleivių buvo apdovanoti prizais: riedučiais ir šalmų komplektais, o 5 mokytojams įteikti SPA dovanų kuponai. | Kauno rajono visuomenės sveikatos biuras | | 13 000,00 | | | 12 997,15 |
| **1.3.** | **Gyventojų fizinio aktyvumo skatinimas (fizinio aktyvumo ir užimtumo skatinimo inventoriaus įsigijimas bei paruošimas tinkamam naudojimui)** | | |  | | | |
| Kačerginės prieplaukoje įrengtas lauko gimnastikos treniruoklių kompleksas | | Kačerginės seniūnija | 6 000,00 | | 6 000,00 | |
| Įrengti lauko treniruokliai Vilkijos, Saulėtekių ir Jaučakių kaimuose (11 treniruoklių) | | Vilkijos apylinkių seniūnija | 12 000,00 | | 12 000,00 | |
| **1.4.** | **Defibriliatorių plėtra Kauno rajono savivaldybėje** | | | | | | |
| 2022 m. Kauno rajono visuomenės sveikatos biuras įsigijo 5 defibriliatorius su lauko sąlygomis pritaikytomis spintelėmis bei priedais (informacinis plakatas, turniketas, CPR rinkinys), bei įsigijo 6 turniketus bei CPR rinkinius 2021 metų defibriliatorių komplektacijai papildyti. 2022 m. įrengti defibriliatoriai: Vasario 16-osios g. 8, Garliava; Šviesos g. 18, Kluoniškių k.; Vilniaus g. 65A, Karmėlava; Savanorių per. 371, Kaunas; Pilies takas 1, Raudondvario k.; Gėlių g. 2, Ringaudai; Amatininkų g. 3 Čekiškės mstl. | | | Kauno rajono visuomenės sveikatos biuras | | 8 000,00 | 7 222,49 | |
| **1.5.** | **Profilaktinių programų skatinimas** | | | | | | |
| 67 „Gera dovana“ kortelės geriausius rezultatus vykdant profilaktines programas | | | Pakaunės PSPC | | 2 500,00 | 2 500,00 | |
| 27 „Gera dovana“ kortelės geriausius rezultatus vykdant profilaktines programas | | | Garliavos PSPC | | 2 500,00 | 2 500,00 | |
| 150 pacientų motyvuoti atlikti visas pagal amžiaus grupę priklausančias PSDF finansuojamas prevencines programas (10 Eur „Camelia“ vaistinių čekiu). 15 darbuotojų, kurie aktyviai dalyvavo profilaktinių programų vykdyme paskatinti finansiškai | | | Vilkijos PSPC | | 2 500,00 | 2 500,00 | |
| **1.6.** | **Kauno rajono trečiojo amžiaus universiteto (TAU) studentų sveikatos stiprinimas ir švietimas** | | | | | | |
| Organizuotas 3 paskaitų ciklas: „Širdies ir kraujagyslių ligų prevencija pažabojant stresą“; „Jaunatviškumo paslaptys“; „Emocinės būsenos keitimas, streso ir dėmesio valdymas pasitelkiant aktorystę“, kuriose dalyvavo 450 dalyviai. Organizuotos 3 sveikatingumo dienos naujai įkurtuose Rokų, Samylų fakultetuose bei Zapyškio seniūnijoje, 100 dalyvių gamino sveikatai palankius patiekalus, vaistažoles, klausėsi paskaitų. Organizuota tradicinė sporto fiesta: sportinės estafetės, kapitonų rungtys, kūrybinės užduotys, šiame renginyje dalyvavo 49 dalyviai. | | | Kauno rajono švietimo centras | | 4 000,00 | 4 000,00 | |
| **1.7.** | **7–18 metų amžiaus vaikų ir paauglių sveikatos tyrimas Kauno rajono savivaldybėje III etapas** | | | | | | |
| 2022 m. vasario-gegužės mėnesiais buvo baigiamas vykdyti antras tyrimo etapas; viso antrame tyrimo etape dalyvavimo 2460 moksleivių. Nuo 2022 m. spalio mėn. turėjo vykti trečias tyrimo etapas, kurio metu būtų imamos seilės genetiniams tyrimams atlikti, atliekant genetinius tyrimus bus analizuojami su nutukimu siejami genai ir nustatomi rizikos veiksniai. Dėl užsitęsusio Laboratorinių mėgintuvėlių seilėms paimti ir reagentų DNR išskyrimui iš seilių pirkimo ir pristatymo, trečias tyrimo etapas nukeltas į 2023 m. vasario-balandžio mėn. | | | Kauno rajono visuomenės sveikatos biuras | | 2 500,00 | 2 500,00 | |
| **1.8.** | **Fizinio aktyvumo skatinimas Kauno rajono savivaldybės bendruomenėse** | | | | | | |
| Nuo 2022 m. spalio 10 d. iki lapkričio 30 d. Kauno rajono savivaldybės seniūnijose buvo organizuojamos fizinio aktyvumo treniruotės. Į nemokamų treniruočių vykdymą buvo įtrauktos 15 Kauno rajono bendruomenių ir Kauno rajono savivaldybės administracija. Viso laikotarpio metu iš viso įvyko 177 treniruotės: zumbos, jogos, pilateso ir funkcinių treniruočių. Iš viso dalyvavo 2054 Kauno rajono bendruomenės nariai. | | | Kauno rajono visuomenės sveikatos biuras | | 16 000,00 | 16 000,00 | |
| **1.9.** | **Bendruomenės sveikatos tarybos veikla** | | | | | | |
| Bendruomenės sveikatos tarybos narių mokymų, kvalifikacijos kėlimo užsiėmimai | | | Kauno rajono savivaldybės administracija | | 1 300,00 | 0,00 | |
| ***Iš viso (1.1–1.9 p.):*** | | | | | **78 300,00** | **75 704,29** | |
| ***Lėšų likutis(1.1–1.9 p.):*** | | | | |  | **2 643,50** | |
| **IŠ VISO SKIRTA / PANAUDOTA:** | | | | | **78 300,00** |  | |
| **2022 M. LĖŠŲ LIKUTIS** | | | | |  | **74 810,91** | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_